En middelsstor, avlang, blank, brun trebukk. Kroppen er fint hårete. Antennene er tynne og noe lengre enn kroppen, med lange, fine hår. Pronotum er så bredt som eller litt smalere enn dekkvingene, rundet og hvelvet med en liten tann bak midten av hver side. Dekkvingene er jevnbrede og rundede i spissen. Lår og legger er slanke, men de to innerste fotleddene på mellom- og bakbeina er påfallende fortykkede.